open-index/open-wikipedia-markdown huggingface dataset:
Ludvig Nielsen

**Ludvig Nielsen** (født 3. februar 1906 i Borge i Østfold, død 22. april 2001 i Trondheim) var komponist, kor-dirigent, og domorganist i Nidarosdomen i 41 år.

## Liv og virke

### Utdannelse
Nielsen var utdannet ved musikkonservatoriet i Oslo under Arild Sandvold i orgelspill, Dagmar Walle-Hansen i klaver og Gustav Fr. Lange i teori. Han dro videre til Leipzig, og studerte under Karl Straube og Günther Raphael.

### Karriere
Han var organist i Høvik kirke i perioden 1924-32, og i Ris kirke 1932-35. I årene 1935-76 var han organist og kantor i Nidarosdomen. Han regnes som initiativtager til Olavsfestdagene i 1963.

Han utga to plater med egne verker, og komponerte mye kirkemusikk: fem helaftens verker (kor, soli og orkester) og tallrike orgelverker, kantater og motetter. Blant bestillingsverkene var *Konsert for orgel og orkester* til Norges musikkhøgskoles 100-årsjubileum i 1983. Han underviste ved *Trondhjems Musikkskole*, i noen år også ved musikklinjen på Norges lærerhøgskole.

Nielsen var Ridder av 1. klasse av St. Olavs Orden, ridder av Dannebrogordenen, og mottok Norsk kulturråds musikkpris i 1976, Lindemanprisen i 1979 og Trondheim kommunes kulturpris i 1980.

## Musikk
:*[[Liste over Ludvig Nielsens verker]]*
## Diskografi
* Harald Rise: *[[Organ Works on Gregorian Themes]]* (1992)
* Trondheimsolistene: *[[Jul i Nidarosdomen]]* (1992)
* *[[New Church Music from the Nidaros Cathedral]]* (1992)
* Nidarosdomens Guttekor: *[[Laudate]]* (1994)
* Nidarosdomens Guttekor: *[[Våre vakreste salmer og sanger]]* (1996)
* Arve Tellefsen og Nidarosdomens Guttekor: *[[Stille natt (Arve Tellefsen-album)|Stille natt]]* (1997)
* Voci Nobili: *[[Kontraster (album)|Kontraster]]* (1998)
* Kåre Nordstoga: *[[Lovsang under kirkehvelv]]* (1999)
* Oslo Domkor: *[[Det hellige kors - Salmer for Faste og Pasjon]]* (2000)
* Stein Røe: *[[Frygdesong]]* (2002)
* *[[Den beste julemusikken]]* (2002)
* *[[Ludvig Nielsen - Works for Organ]]* (2005)
* Sondre Bratland: *[[Jul i en stall]]* (2006)
* Harald Rise: *[[Ludvig Nielsen Organ Works]]* (2006)

## Referanser


## Eksterne lenker
* 
*  Ludvig Nielsen er død. Artikkel hos ballade.no
Dennis van der Ree

**Dennis van der Ree** (født 1979) er en nederlandsk fotballtrener og tidligere fotballspiller som er assistenttrener for Go Ahead Eagles. 

Han var forsvarsspiller for . Van der Ree startet å spille fotball for  i 1997, og han spilte 29 kamper fordelt over to sesonger for klubben før han ble lånt ut til NAC Breda sesongen 1999-2000.

Da han vendte tilbake til  var han ute i kulden og spilte bare 8 kamper i løpet av de to neste sesongene. Sommeren 2003 gikk han til AGOVV Apeldoorn, og han har var fast på førstelaget fram til sommeren 07, da han gikk til .

## Referanser


## Eksterne lenker
*
Fribord

**Fribord** er brukt i maritim sammenheng om avstanden mellom fribordsdekket og lastelinjemerket på skroget, men i vanlig tale blir det ofte brukt om høyden fra havflaten og opp til værdekket. På skip over en viss størrelse reguleres fribordet av et lastelinjemerke.

Fribordsdekket er første dekk over vannlinjen som i sin helhet kan gjøres vanntett ved at alle rør, ventiler, dører og luker kan skalkes. Luftvolumet mellom vannlinjen og fribordsdekket gir dermed skipets reserveoppdrift for islast, sjø over dekk og reserve ved lekkasjer. På mindre fartøyer er ofte fribordsdekk, hoveddekk og værdekk sammenfallende.
Ernst Ferdinand Lochmann

**Ernst Ferdinand Lochmann** (født 12. oktober 1820 i Kristiansand, død 14. mai 1891 i Kristiania) var en norsk lege. Han tok studenteksamen 1838 og medisinsk eksamen med utmerkelse 1843. Året etter ble han universitetsstipendiat og ble i 1845 utnevnt til kompanikirurg. Fra 1865 foreleste han farmakologi, toksikologi og hygiene ved Universitetet i Christiania, og ble i 1867 utnevnt til professor i medisin. Lochmann var blind de siste årene av sitt liv.

I dag er Lochmann særlig kjent for sin immatrikuleringstale ved universitetet i Kristiania 2. september 1874, da han gikk til angrep på darwinismen og positivismens økende innflytelse ved universitetet.

## Referanser


## Kilder
* *[[Nordisk familjebok]]. Uggleupplagan* https://runeberg.org/nfbp/0507.html
* Gerhard Gran: «To stadier i Universitetets liv», i *Norsk aandsliv i hundrede aar*. Kristiania: Aschehoug, 1916.

## Eksterne lenker
Tommy Cavanagh

**Thomas Henry «Tommy» Cavanagh** (født 29. juni 1928, død 14. mars 2007) var en engelsk fotballspiller og -trener. Han spilte for seks profesjonelle klubber, blant annet Huddersfield Town og Doncaster Rovers.

Etter at han la opp som aktiv spiller, ble Cavanagh trener og senere manager for Brentford. Han var trener i Nottingham Forest fra 1966 til 1977, før han arbeidet som assisterende manager (under Tommy Docherty) i Manchester United. Cavanagh ble værende i United etter at Docherty ble sparket i 1977, men forlot klubben da Ron Atkinson ble klubbens manager i 1981.

Senere var han trener for Newcastle United, og han ble hentet til Norge og Rosenborg før 1983-sesongen. Under Cavanagh oppnådde Rosenborg svake resultater, etter 17 kamper lå klubben på nedrykksplass etter bare 3 seire. 1. september samme år endte samarbeidet, og Harald Sunde overtok som trener de siste seriekampene. Rosenborg avsluttet bra og reddet plassen i toppdivisjonen.

I 1985 ble Cavanagh assisterende trener i Burnley, og overtok hovedansvaret da manager Martin Buchan fikk sparken samme år. Han avsluttet trenerkarrieren i Burnley, der han ble værende til 1986. 

I 2002 fikk Cavanagh diagnosen Alzheimers sykdom. Han døde i mars 2007, 78 år gammel.

## Referanser


## Eksterne lenker
* 
* Tommy Cavanagh er død – artikkel på rbkweb.no
* Nekrolog i Manchester Evening News
Heggjabygda kirke

**Heggjabygda kirke** er en langkirke fra 1936 i Stad kommune i Vestland fylke.

Byggverket er i tre og har 200 plasser.

## Referanser


## Litteratur
* 
* 

## Eksterne lenker
* Stad kirkelige fellesråd
* 
* Margrethe Henden Aaraas: Heggjabygda kyrkje (Kringom)
*
Dekk

**Dekk** kan sikte til:

* Dekk (skip)
* Dekk (hjul)
** Diagonaldekk
** Piggdekk
** Radialdekk
** Slicksdekk
** Sykkeldekk
* Kommando ved dressur av hunder

## Referanser
Odd Haakensveen

**Odd Haakensveen** (født 31. desember 1936 i Veldre, død 15. mars 2007 i Hamar) var grafiker og førsteamanuensis i kunst og håndverksfag.

Haakensveen var utdannet fra Elverum lærerskole (1962), ved Statens gymnastikkskole og ved Statens sløyd- og tegnelærerskole på Notodden (1964). Som billedkunstner var han autodidakt. Han arbeidet som lærer ved lærerskolene i Notodden, Elverum og Hamar, det meste av tiden på Hamar.  

Han debuterte på Høstutstillingen i 1976 og med separatutstilling i Lillehammer bys malerisamling i 1977. Haakensveen ble etterhvert en meget folkekjær billedkunstner for sine fargetresnitt, ofte med motiv fra østnorske natur og kulturlandskap. Han har illustrert Bokklubbens utgave av *Ulvehiet* av Oskar Braaten (1976), og laget flere bokomslag.

Haakensveen har arbeidet med sambygdingen Johan Nordhagens kunst. Han skrev i 1988 biografien *Johan Nordhagen, grafikerens liv og kunst* og bidro til at det i 2006 ble reist en byste av Nordhagen ved Veldre kirke.  

## Referanser


## Eksterne lenker
* kunstpaanet.com salgsutstilling
* nettgalleri.no salgsutstilling
* kik.no cv
* Haakensveen Til minne om far
Levi Risamasu

**Levi Risamasu** (født 23. november 1982 i Nieuwerkerk aan de IJssel) er en nederlandsk fotballspiller. Han spiller på midtbanen for AGOVV Apeldoorn.
Risamasu startet sin karriere i NAC Breda i 2001. Han var i klubben fram til 2005, og da gikk han ned en divisjon til AGOVV Apeldoorn.
Han fikk mye spilletid første sesongen, og i årets sesong er Risamasu tilnærmet fast på a-laget.

## Referanser


## Eksterne lenker
*
Gamle Aker kirkegård

**Gamle Aker kirkegård** omkranser Oslos eldste bygning, Gamle Aker kirke fra 1100-tallet. Kirken og kirkegården har adresse Akersbakken 26, og danner et grøntareal som strekker seg mellom Telthusbakken og Akersbakken i Oslos nordlige sentrumsområde. Like sørvest for gravlunden ligger den større og mer kjente Vår Frelsers gravlund. I berget under kirken og kirkegården finnes det fortsatt spor etter gruvedrift fra middelalderen. Også kirkegårdens historie strekker seg tilbake til middelalderen, mens de yngste delene er anlagt på 1940-tallet. Kirkegården ble også utvidet i 1918 og 1929. I dag benyttes gravplassen kun ved urnenedsettelse for personer med tilknytning til menigheten.

Under andre verdenskrig ble dronning Mauds sarkofag i all hemmelighet oppbevart i Gamle Aker kirke.

## Kjente personer gravlagt på Gamle Aker kirkegård
* Georg von Bertouch, offiser
* Ole Georg Gjøsteen, leder for Arbeiderpartiet
* Enevold de Falsen, embetsmann
* Hans Nielsen Hauge, lekpredikant, folkeopplyser og selvstendig næringsdrivende
* Christopher Hansteen, astronom
*Johannes Haarklou, musiker, komponist, organist og dirigent
* Lars Holst, leder for Venstre og redaktør i *Dagbladet*
* Christian C.A. Lange, historiker
* Adolf Schirmer, arkitekt
* Herman Major Schirmer, arkitekt
* Jørgen Herman Vogt, førstestatsråd
* Benjamin Wegner, industrimann
* Henriette Wegner, forretningskvinne, filantrop og medeier i Berenberg Bank
*Anne Nyutstumo, skuespiller og musiker

## Se også
* Liste over gravlunder i Oslo

## Kilder
* ''Gamle Aker kirkegård.'' Oslo kommunes hjemmeside. (besøkt 18. desember 2015)

## Eksterne lenker
* 
* 

__NOTOC__
Agnar Christensen

**Agnar Hallsten Sjøvoll Christensen** (født 1. mai 1969) er en norsk fotballtrener, for tiden uten kontrakt med noen klubb.  Han er bror til Roar Christensen som spilte ni sesonger for TIL.

## Karriere
### Spillerkarriere
Christensen har spilt 569 kamper for Grovfjord Idrettslag. Han debuterte for A-laget dahan var 16 år og 15 dager, noe som er rekord for klubben.

### Trenerkarriere
Christensen var spillende trener i Grovfjord Idrettslag i 1997. Han førte damelaget til Medkila Idrettslag til en sensasjonell cup-triumf i 2003. Han ble hentet som assistenttrener til Tromsø IL før 2006-sesongen under Ivar Morten Normark. Christensen fortsatte i denne rollen da Steinar Nilsen overtok treneransvaret for TIL. Før Nilsen overtok, hadde Christensen hovedansvaret for TIL i to seriekamper.
Christensen var hovedtrener for TIL fra årsskiftet 2012/2013, men etter dårlige resultater måtte han gå fra jobben 1. oktober 2013, og ble avløst av Steinar Nilsen.

## Referanser


## Eksterne lenker
* 
* Profil hos *[[Tromsø Idrettslag|TIL]].no*
* Profil hos *[[Isberget]].no*
Stårheim kirke

**Stårheim kirke** er en langkirke fra 1864. Den ligger på Stårheim i Stad kommune i Vestland fylke.

Dagens kirke er den fjerde kirken som står på stedet. Den første kirken på Stårheim var et huskapell for høvdingen som bodde der. Denne regner man med ble bygget på 1100-tallet en gang, men man hører ikke om den før i 1338, da det blir fortalt at illgjerningsmenn hadde satt fyr på kirken. Kirken ble bygd opp igjen som en stavkirke som stod til rundt 1600 da det ble reist en tømmerkirke på Stårheim. Fra en synfaringsrapport fra 1686 vet vi at denne kirken var 19 meter lang og 9,5 meter bred. Denne kirken ble sterkt skadet i en brann i 1859, og det ble besluttet å bygge en ny kirke, til sterke protester fra soknestyret. Dagens kirke ble vigslet 4. desember 1864. Den står på samme grunnmur som den forrige kirken.

På kirkegården utenfor kirken står en minnestein for salmedikteren Matias Orheim som kom fra Stårheim og ligger gravlagt på kirkegården.

## Referanser


## Litteratur
* 
* 

## Eksterne lenker
* Margrethe Henden Aaraas: Stårheim kyrkje (Kringom)
* Stad kirkelige fellesråd
* 
*
Athboy

**Athboy** (irsk: *Baile Átha Buí*) er en liten rural by i grevskapet Meath i Irland, nær grensen til grevskapet Westmeath. Byen ligger ved elven Yellow Ford i et skogkledt landområdet. Tårnet på kirken St James er en levning fra et nonnekloster underlagt karmelittordenen fra 1300-tallet. Bak kirken er restene av bymurene.

I henhold til folketellingen av 2016 har byen en befolkning på 2 445 innbyggere.

## Tradisjonelle og moderne feiringer
I middelalderen var Athboy et befestet punkt i utkanten av det engelske the Pale. Irske Owen Roe O'Neill tok den i 1643, og seks år senere slo Oliver Cromwell leir på Hill of Ward rett ved. Det eldre irske navnet for denne åsen er *Tlachtga*, og her ble det holdt særskilte feiringer på den før-kristne festdagen samhain, som var en tradisjonell keltisk høytid som markerte slutten på sommeren. Ordet tyder nettopp på det, *sam* er sommer, *fuin* er slutt. Dagen er typisk blitt markert den 1. november og var den viktigste merkedagen i det oldtidens Irland.

Det antas at førkristne Samhain og den kristne høytiden Alle sjelers dag over tid påvirket hverandre og til slutt synkretistiske seg til den moderne Allehelgensaften, bedre kjent som *Halloween*. De fleste amerikanske Halloween-tradisjoner ble arvet fra irske og skotske immigranter. Folklorister / folkeminnegranskere har brukt navnet *Samhain* for å referere til gæliske Halloween-skikker fram til 1800-tallet.

I 2018 ble The Flame of Samhain Festival lansert som en del av The Spirits of Meath Halloween Festival for å feire Athboys koblinger til Halloween. Året etter lanserte Fáilte Ireland Púca-festivalen ble lansert som som opp i seg den tradisjonelle feiringen på Hill of Ward med en større festivalspredning mellom byene Athboy, Trim og Drogheda. Festivalen forventes å bringe 12 millioner euro til den lokale økonomien innen 2020.

## Referanser


## Litteratur
* French, Noel E. (1995): *A short history of Rathmore and Athboy *
* Moore, Beryl F.E. (1981): «Tombs in Athboy Graveyard», *Irish Ancestor*, bind 13, s. 123–124

## Eksterne lenker
* 
*  Athboy community directory 
* Athboy Parish
* Athboy.net
Julefergå

***Julefergå*** er en norsk julekalender som ble sendt på TV 2 første gang i 1995. Kalenderen ble deretter sendt i reprise på samme kanal. Repriseversjonen fra 1998 har bedre lyd og flere lydeffekter enn originalversjonen sendt i 1995. Regien er ved Hans-Erik Saks, og de fleste av de som medvirker i serien var medlemmer av jazzbandet The Brazz Brothers. Den enkelte skuespiller hadde flere roller i denne serien.

## Handling
Handlingen foregikk på Sunnmøre om bord på fergen MF «Svelå» (navnet refererer til det tradisjonelle salget av sveler i kafeteriaer på fergene langs Nordvestlandet) og i vraket av skuta «El Mañanas» på havbunnen under fergeleia. Om bord på vraket bodde det tre cubanere som overlevde forliset i en luftlomme i skroget. De hadde med seg den største gullskatten som noen gang har vært på Mørekysten, foruten 2000 julestjerner og en mengde messinginstrumenter. En skummel type steg om bord i fergen i håp om å finne skatten som ble voktet av et spøkelse.

Det var et sterkt element av humor i dialog og handling. Mye grenset til det absurde, for eksempel at noen skulle overleve i et skipsvrak i flere tiår, at skipet skulle til en musikk- og møbelfestival i Sykkylven og de merkelige rutinene og påfunnene til besetningen på ferga.

## Innspillingssteder
Interiørscenene om bord i fergen MF «Svelå» ble innspilt i salong og bysse om bord på Rogaland Trafikkselskaps ferge MF «Vollsøy» ved kai i Bergen, mens de få eksteriørscenene viser Møre og Romsdal Fylkesbåtars ferge MF «Edøy».

## I rollene
* Helge Førde &ndash; Roger/tunnelskrekkekspert Erik Slapton
* Jan Magne Førde &ndash; Wenche/Diego
* Jarle Førde &ndash; Trond/lensmannen
* Silje Gripsrud &ndash; Gravid passasjer
* Egil Johansen (1934-1998) &ndash; Kapteinen/ølkjøpende kunde
* Runar Tafjord &ndash; Maskinist/Carlos/Johan fergesjef
* Stein Erik Tafjord &ndash; Motorsyklist/Madoni/gjenferd

## Annet
* TV 2 prøvde å gjenta suksessen etter *[[The Julekalender]]*, men verken seerne eller kritikerne likte *Julefergå* like godt. Mens *The Julekalender* hadde et gjennomsnitt på i underkant av 400&nbsp;000 seere i 1994, endte *Julefergå* på 262&nbsp;000 seere i gjennomsnitt. Dramaansvarlig i TV 2, Kristin Helle Valle, sa i 1998 at: «Det er en morsom idé, og serien har noen spenstige scener innimellom.» og videre at: «Det er bra musikk og serien er seerverdig. Den delen av historien som er over vannet har mye artig humør. Historien under vann er litt stillestående i perioder. Men nå håper vi serien tar skikkelig av.» Riktignok meldte Dagbladet i 2001 at TV 2 ikke var spesielt fornøyd med oppslutningen til serien: «Hadde «Julefergå» kommet først, ville det sannsynligvis vært kroken på døra for all julekalenderproduksjon i TV2»

## Referanser


## Eksterne lenker
*
Dale kirke (Fjaler)

**Dale kirke** (Dale kyrkje) er en langkirke fra 1864 i Fjaler kommune i Vestland fylke.

Den nåværende kirken er en tømret langkirke i tradisjonell stil.  Ny-gotiske trekirker av denne typen ble det bygget mange av i Norge i andre halvdel av 1800-tallet.  Kirken ble reist av byggmester Øvrehus fra Hosanger og den kostet rundt 5000 spesiedaler.  Kirken har rundt 550 sitteplasser og har vært hovedkirke i Fjaler siden 1894.

Det finnes ingen sikre opplysninger om når den første kirken ble reist i Dale etter at kristendom kom til landet for rundt 1000 år siden. Trolig var den første kirken en stavkirke. I det historiske dokumentet Bergens Kalvskinn fra ca. 1350 er ”Dalskirkue” nevnt. Det var trolig den andre kirken i Fjaler.  Denne ble revet i 1593 for å gi plass for en ny kirke; en tjærebredd, bordkledd tømmerkirke, som ble stående fram til 1863. Den kjente landskapsmaleren Anders Askevold har den med på et oljemaleri fra Dalsbygda i 1853. I 1772 ble alle kirkene i prestegjeldet solgt på auksjon og kom i privat eie, men i 1860 ga konsul Jansen kirken til Dale kyrkjelyd uten vederlag.

Da denne kirken ble for liten og dessuten var i dårlig stand, ble den revet i 1863 og den nye kirken sto ferdig året etter.

Adkomst til stedet er via fylkesvei 57.

## Referanser


## Litteratur
* 
* 

## Eksterne lenker
* Fylkesarkivet i Sogn og Fjordane 
* Fylkesleksikon for Sogn og Fjordane
* Fjaler sogneråd
* 
*
Bellewstown

**Bellewstown** (irsk: *Baile an Bheileogaigh*) er en landsby i grevskapet Meath i Irland. Bellewstown er innenfor valgkretsen Ballyconnell og i det verdslige sognet Trim. Den ligger ved høyden Crockafotha, med utsikt mot Mournefjellene i nord og Irskesjøen i øst. Den irske hovedstaden Dublin ligger omtrent 35 km unna.

## Beskrivelse
Blant fasilitetene i Bellewstown er en barneskole, katolsk kirke, pub, idrett tilknyttet Gaelic Athletic Association (GAA), og veddeløpsbane. Golfbanen til Bellewstown Golf Club har 18 hull og «regnes som en utfordrende, men rettferdig golfbane».

## Historie
Landsbyen har sitt navn fra den anglo-irske Bellew-familien, som var de dominerende lokale grunneierne fra 1200- til 1600-tallet.

Det har blitt arrangert hesteveddeløp i landsbyen i flere århundrer; det første dokumenterte løpet er nevnt i *[[Dublin Gazette]]* fra august 1726. I 1780 klarte George Tandy, en tidligere borgermester i Bellewstown, å overtale kong Georg III til å sponse et løp. Det fikk navnet «His Majesty's Plate» med en verdi på hundre pund, noe som var en svært stor sum den gang.

## Referanser


## Eksterne lenker
* Bellewstown Race Course
* Bellewstown Golf Course
Folkestad bedehuskapell

**Folkestad bedehuskapell** er et kapell fra 1913 i Fjaler kommune i Sogn og Fjordane. 

Byggverket er i tre og har 200 sitteplasser. Gerhard Folkestad var byggmester både i 1913 og ved utvidelsen i 1940.

Bygningen ble opprinnelig oppført som bedehus og ble vigslet til kirkelig bruk 4. september 1940 av biskop Andreas Fleischer. Den fikk da kor og sakristi. I 1983 ble tårn og våpenhus føyet til.

## Referanser


## Litteratur
* 
* 

## Eksterne lenker
* Fylkesleksikon for Sogn og Fjordane
* Fjaler sogneråd
*
Nils Holgerssons forunderlige reise gjennom Sverige

***Nils Holgerssons forunderlige reise gjennom Sverige***, svensk originaltittel *Nils Holgerssons underbara resa genom Sverige*, er ei barnebok av Selma Lagerlöf, utgitt i to bind i 1906 og 1907. 

En skulptur av Nils Holgerssons gås lagd av Eivind Öhrström 1955, finnes i Damstredet i Oslo.

## Se også
*Århundrets 100 bøker ifølge Le Monde

## Eksterne lenker
* fulltekstversjon fra Prosjekt Runeberg
*
Blodtåka

**Blodtåka** er en tenkt effekt, som kan oppstå når mange store avis- og medieredaksjonene dekker en sak som de opplever som særlig interessant, viktig eller aktuell. I en artikkel i N24 defineres blodtåka som: «den tilstanden som oppstår når alle dei store redaksjonane dekkjer den same dramatiske hendinga til same tid, og dekninga blir så omfattande at det er farleg.» Vanligvis etter kritikk mot profilerte personer.

Ofte brukt for å beskrive at man mener skribenter, journalister og redaktører begynner å tenke i flokk. Typisk: «*når blodtåka siger inn over redaksjonene*». Begrepet gir assosiasjoner til lynsjeraid, berserkgang, blodtørst, gjengmentalitet, massesuggesjon, etc.

Media selv argumenterer ofte med at effekten er vanskelig å unngå, ved at offeret for kritikken kan oppleve det samlede mediepresset som umenneskeleg stort, selv om den enkelte avisen eller nyhetsredaksjonen isolert sett har hatt en rimelig dekning av saken. Det er da massen av saker fra tv, radio, aviser og nettaviser som utgjør mediepresset.

Typiske saker der begrepet ble hyppig benyttet var kontroversen rundt LO-leder Gerd-Liv Valla i 2007, og Økokrims etterforsking av Tore Tønne som endte med at han tok sitt liv. Avistegnere kan også bli grepet av blodtåka, Finn Graff har uttalt: «Men jeg har nok vært med i blodtåka til journalistene noen ganger, dessverre.»

## Referanser


## Eksterne lenker
* Nyord 1995 i Språkrådet
Francesco Zappa

**Francesco Zappa** (fra Milano, kreativ periode 1763–1788) var en italiensk cellist og komponist. Navnet hans ble brukt som tittel på et album laget av den amerikanske musikeren Frank Zappa i 1984. Albumet inneholder verker som er komponert av Francesco Zappa.

Lite er kjent om Zappas liv og virke, og den informasjonen vi har kommer hovedsakelig fra hans egne utgivelser og manuskript. Zappas første kjente  arbeidsgiver var grev Catani fra Sicilia, hans første verk *6 Trio sonatas* er dedikert til Catani. Siden var han i tjeneste hos Prins Edward, Hertug av York under dennes opphold i Italia i 1763 og 1764.

I 1771 gjorde Zappa en turne i Tyskland, og på 1780 tallet var han ansatt i Haagmed tittelen *Maître de musique à la Haye* (Haags musikkmester).

## Referanser


## Eksterne lenker
* Francesco Zappa side på Zappa Wiki Jawaka
Gullstein

**Gullstein** var kommunesenteret i tidligere Tustna kommune frem til den ble slått sammen med Aure kommune 1. januar 2006. Stedet ligger nord på øya Tustna ved Sålåsundet. 

Det ble etter sammenslåingen etablert servicekontor på Gullstein for å ivareta en del av de kommunale servicefunksjonene for innbyggerne i den tidligere kommunen. Foruten servicekontoret har kommunen sykehjem på stedet, det er også eldreboliger i nærheten. Det ene av kirkebyggene på Tustna, Gullstein kirke, ligger plassert her.

Fra Gullstein går broen Soleimsundbrua over Sålåsundet (Soleimsundet) til øya Stabblandet, den er en del av fylkesvei 680 som går gjennom kommunen. Broen ble åpnet 1. juli 1978, før dette var det fergeforbindelse mellom de to øyene. Fylkesvei 680 går på nordsiden av Tustna mellom Gullstein og Tømmervåg; det er alternativ rute langs fylkesvei 370 på sørsiden av øya.

## Referanser
Mesoskala konvektivt system

Et **mesoskala konvektivt system** er en rekke med tordenbyger, som er organisert på større skala enn individuelle tordenbyger, og vanligvis varer de flere timer. Disse systemene kan ha rund form eller danne seg i linjer, og inneholder systemer som tropiske sykloner, bygelinjer og mesoskala konvektive sammensetninger. Systemet blir ofte brukt om samlinger av tordenbyger som ikke er innenfor størrelsen, formen eller varigheten til mesoskala konvektive sammensetninger. 

## Se også
*Supercelle
Guddal kirke

**Guddal kirke** (Guddal kyrkje) er en langkirke fra 1686 i Fjaler kommune i Vestland fylke. 

Byggverket er i tømmer og har 135 plasser.

For å oppfylle kravene til hvor mange kirken skulle ha plass til ble gamlekirken utvidet i både lengde og høyde i 1870. 
Samtidig fikk hele bygget ny kledning, det ble lagt nytt gulv og panel inne, og kirken fikk tårn. 25. september 1870 ble kirken vigslet på nytt. 
Til jubileet i 1970 ble kirken pusset opp igjen.

I middelalderen stod det en stavkirke i Guddal, denne ble trolig revet på 1600-tallet.

Guddal kirke hører til Fjaler sogn i Sunnfjord prosti. Guddal var tidligere et eget kirkesogn , men sognene i det tidligere prestegjeldet er nå slått sammen til ett sogn.

## Referanser


## Litteratur
* 
* 

## Eksterne lenker
* Fylkesarkivet i Sogn og Fjordane 
* Fylkesleksikon for Sogn og Fjordane
* 
* Fjaler sogneråd
*
Hellevik bedehuskapell

**Hellevik bedehuskapell** er et kapell fra 1978 i Fjaler kommune i Vestland fylke.

Byggverket er i mur og tre og har 120 plasser.

Gravplassen ved kapellet ble vigslet i 1983. Støpulen ble oppført i 1985.

## Litteratur
* 
* 

## Eksterne lenker
* Margrethe Henden Aaraas og Sigurd Vengen: Hellevik bedehuskapell (Fylkesarkivet i Sogn og Fjordane)
* Fylkesleksikon for Sogn og Fjordane
* Fjaler sogneråd
Holmedal kirke (Askvoll)

**Holmedal kirke** (Holmedal kyrkje) er en langkirke fra 1869 i Askvoll kommune i Vestland fylke. Byggverket er i tre, har 400 plasser og er i stavkirkestil.

Kirken hører til Askvoll sogn i Sunnfjord prosti. Frem til grenseendring mellom Askvoll og Fjaler kommuner i 1990 hørte den til Fjaler, og fram til utfasingen av prestegjeld i 2004 tilhørte kirken Askvoll prestegjeld.

Altertavlen i kirken er fra ca. 1620 og er prydet bibelmotiv og bibelsitat. Den ble flyttet over fra den forrige kirken som stod der fra ca. 1600.

Kirken som nå står i Holmedal er den tredje kirken som står der. Det har trolig stått en stavkirke der fra 1200-tallet, denne er omtalt for første gang i 1305. Den eldste kirkeklokken i dagens kirke kommer trolig fra denne kirken. Rundt 1600 ble det bygget en ny kirke med et kirkeskip på 16 x 10 meter og med kor på 6 x 7 meter. Denne kirken skal ha vært rosemalt innvendig, men den var skrøpelig bygget og måtte flere ganger rettes opp etter storm. Den ble revet da den nye kirken ble bygget.

## Referanser


## Litteratur
* 
* 

## Eksterne lenker
* Holmedal kyrkje hos Fylkesarkivet i Sogn og Fjordane 
* «Christie-kyrkja i Holmedal», i NRKs fylkesleksikon
* 
*
SC Heerenveen

**SC Heerenveen** er en nederlandsk (frisisk) fotballklubb fra Heerenveen. Klubben spiller sine hjemmekamper på Abe Lenstra Stadion.

## Historie
**Sportclub Heerenveen** ble stiftet 20. juli 1920 i byen Heerenveen, Friesland som *Athleta*. De byttet senere navn flere ganger, til *Spartaan*, og deretter til *vv Heerenveen* i 1922.

Mens Nederland var okkupert av Tyskland, vant klubben mesterskapet i Nord-Nederland tre ganger, og etter slutten av andre verdenskrig vant de den samme tittelen seks ganger på rad. Klubbens dominans skyldes mye datidens trener, Abe Lenstra, en legende i klubben som har fått arenaen oppkalt etter seg. I denne perioden førte Lenstra klubben til en historisk seier over Ajax. De lå under 1–5 med 25 minutter igjen å spille, men snudde kampen og vant 6–5.

Det gikk nedover med klubbens dominans i 1950-årene, og etter at nederlandsk fotball ble profesjonell forlot Lenstra klubben til fordel for Sportclub Enschede. I 1974 var klubben nær konkurs, men for å sikre fortsatt eksistens, ble den profesjonelle delen av klubben omdøpt til *SC Heerenveen*.

Klubben ble fra 1983 til 2006 ledet av president Riemer van der Velde, den lengste perioden en president i en nederlandsk klubb har hatt stillingen sammenhengende. Heerenveen har hatt flere gode spillere i stallen som har gitt klubben store overgangssummer ved salg. Salg av spillere som Klaas-Jan Huntelaar, Afonso Alves, Danijel Pranjić, Ruud van Nistelrooy og Jon Dahl Tomasson har ført til at klubben har en solid økonomi.

Trond Sollied ledet Heerenveen i sesongen 2008/09, og vant KNVB-cupen med klubben, før han kort tid etter fikk sparken. Dette ble klubbens første store tittel, da de 17. mai 2009 slo Twente på straffekonkurranse i den nederlandske cupfinalen, etter at stillingen var 2–2 ved full tid.

## Spillerstall
Oppdatert 22. mai 2024.

### Utlånte spillere

## Kjente spillere

### Norske spillere

## Meritter

* Deltok i gruppespillet i Mesterligaen 2000/2001.

## Referanser


## Eksterne lenker
*
Askrova bedehuskapell

**Askrova bedehuskapell** er et kapell fra 1957 på Askrova i Flora kommune i Vestland fylke. Byggverket er i mur og har 120 sitteplasser. Noen få kilometer unna ligger Askrova gravplass. 

## Historie
Huset ble bygget av Kristoffer Stensbakk, men mye arbeid ble også gjort på dugnad. I tillegg til innsamlede midler på 20&nbsp;000 kroner ble det tatt opp et lån på 40&nbsp;000 kroner for å finansiere bygget. Allerede etter fem år ble det utvidet med større inngangsparti og toalett på nordsiden av bygningen. I 1964 fikk bygget klokketårn, og i 1965 ble det kjøpt inn nytt orgel. I 1988 ble det innvendige flate taket byttet ut med en hvelvet himling. Altertavla har motivet *Jesus frelser Peter* og er malt av Wilhelm Bjørknes.

## Innvielsen
Selv om man fra begynnelsen hadde tenkt å bygge et tradisjonelt bedehus på Askrova, overbeviste sokneprest Hjalmar Tjelta initiativtakerne om at det ville være mer fornuftig å bygge et bedehuskapell som kunne innvies til kirkelig bruk. Da kunne gudstjenester, dåp, konfirmasjoner og begravelser holdes i lokalet. Slik ble det da også, og 14. april 1957 ble bygget vigslet av biskopen i Bjørgvin bispedømme, Ragnvald Indrebø i nærvær av en rekke geistlige: Hjalmar Tjelta, Salamon Steinhovden, Einar Tuvin og Steinar Ihle, som også spilte orgel. Det var første kirkevigsling i Sogn og Fjordane etter andre verdenskrig.

## Litteratur
* Stavang, Harald J.:  *Flora – kulturhistorisk vegvisar*.  side 260. Førde 1999.
* Henden Aaraas, Djupedal, Vengen, Førsund: *På kyrkjeferd i Sogn og Fjordane 1. Nordfjord og Sunnfjord*. side 194. Førde 2000.
* 

## Eksterne lenker
* Harald J. Stavang: Askrova bedehuskapell hos Fylkesarkivet i Sogn og Fjordane
Class of 1984

***Class of 1984*** er en kanadisk-amerikansk drama-thriller fra 1982 regissert av Mark L. Lester. Filmen handler om en nyutdannet lærer som tar opp kampen mot en gruppe voldelige elever på en amerikansk High School. Hovedrollen spilles av Perry King, mens sentrale biroller spilles av Roddy McDowall, David Gardner og Timothy Van Patten. I tillegg spiller Michael J. Fox en av sine første filmroller.

Filmen fikk to oppfølgere: *[[Class of 1999]]* (1990) og *[[Class of 1999 2:The Substitute]]* (1994). Disse avviker mye fra originalen og ble laget som science fiction.

## Handling
Filmen handler om den nyutdannede musikklæreren Andy Norris som velger å stå opp imot de voldelige pøblene på «Lincoln» High School. Den nyansatte Norris blir betenkt når han får se sikkerhetsforanstaltningene ved skolen, men bestemmer seg for å gå inn i lærergjerningen med friskt mot. Allerede i sin første skoletime kommer han i konflikt med Peter Stegman, en intelligent elev som ikke skyr noen midler for å beskytte sine eneområder. Gjengen hans selger dop, driver hallikvirksomhet og sørger for at skoles elever og ansatte lever i stadig frykt. Konflikten på skolen blir stadig mer intens og i kampens hete omkommer både en elev og en lærer. Etterhvert utvikler det seg til ren terror blir det klart at noen blir nødt til å vike unna eller møte konsekvensene. Klimaks nås under en elevkonsert i skolens auditorium.

## Om filmen
*Class of 1984* ble utgitt i 1982, dels med bakgrunn i den voldelige utviklingen på amerikanske high schools. Filmen ble forholdsvis godt mottatt av anmelderne, men mange mente den var kraftig overdrevet. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den to av fire stjerner.

Filmens soundtrack «I Am the Future» fremføres av Alice Cooper.

Filmen er bygget opp på samme vis som den langt mindre voldelige *[[Vend dem ikke ryggen]]* fra 1955.

I 1984 ble filmen utgitt på leievideo i Norge av Intervideo. Den ble relansert på video på 1990-tallet av Egmont video.

## I rollene
*Perry King –  Andrew Norris
*Timothy Van Patten –  Peter Stegman 
*Merrie Lynn Ross –  Diane Norris 
*Roddy McDowall –  Terry Corrigan 
*Stefan Arngrim –  Drugstore (medlem av Stegmans gjeng)
*Keith Knight –  Barnyard  (medlem av Stegmans gjeng)
*Lisa Langlois –  Patsy  (medlem av Stegmans gjeng)
*Neil Clifford –  Fallon  (medlem av Stegmans gjeng)
*Michael J. Fox –  Arthur
*Al Waxman –  Etterforsker Stewiski
*Erin Noble –  Deneen 
*David Gardner –  Rektor Morganthau
*Linda Sorenson –  Stegmans mor
*Steve Pernie –  Rejack 
*Robert Reece –  Leroy
*Joseph Kelly –  Jimmy, elev som klatrer opp flaggstanga
*Elva Mai Hoover –  Ellen Corrigan 
*Vincent Abbatino –  Vinnie Contino

## Referanser


## Eksterne lenker
*
Batalden bedehuskapell

**Batalden bedehuskapell** er et kapell fra 1908 i Flora kommune i Vestland fylke. Byggverket er i tre og har 100 sitteplasser.

Bedehuset ble bygget for fiskerne som var ute på øyene om vintrene i forbindelse med de store sildefiskeriene. 
Da Kinn kirke skulle restaureres ble det søkt om å bruke bedehuset som kirke i mellomtiden, dette ble innvilget og bedehuset ble vigslet som kapell 26. februar 1911. 
Kapellet har blitt bygget på og pusset opp en rekke ganger, tårnet ble bygget i 1951.

Batalden bedehuskapell ligger i Kinn sogn i Sunnfjord prosti. Frem til avviklingen av prestegjeldene fra 2004 lå det i Kinn prestegjeld.

## Referanser


## Litteratur
* 
*
Heraia

**Heraia**, *heraiske leker*, var tilegnet gudinnen Hera og var den første organiserte (og nedtegnede) atletiske konkurransen for kvinner som ble holdt i et olympisk stadion. Lekene fant muligens sted i det olympiske året, før mennenes leker. De dateres så tidlig som det 6. århundre f.Kr. Noen tekster, inkludert Pausanias' *[[Beskrivelse av Hellas]]*, ca. 175 e.Kr., sier at Hippodameia samlet en gruppe kjent som «de seksten kvinnene» og gjorde dem til administratorer av de heraiske lekene av takknemlighet for sitt ekteskap med Pelops. Andre tekster indikerer at «de seksten kvinnene» var fredsmeklere fra Pisa og Elis, og på grunn av deres politiske kompetanse, ble de administratorer av lekene. 

I likhet med mennenes konkurranser, bestod Heraia opprinnelig bare av løpskonkurranser. Heraiavinnere vant olivenkroner, kjøtt av kyr eller okser fra dyret som ble ofret til Hera, og retten til å dedisere statuer med inskripsjoner av deres navn eller malte portretter av seg selv på søylene i Heras tempel. Det er fremdeles synlig hvor portrettene var festet i tempelet, men selve kunstverkene har forsvunnet. Kvinnene konkurrerte i tre aldersgrupper på en bane i olympiske stadion som var 5/6 av lengden til mennenes bane. Pausanias beskrev hvordan de var kledt i løpene: «Deres hår hang rett ned, en tunika (kiton) nådde til litt over knærne og de hadde den høyre skulderen bar så langt ned som til brystet.»

Selv om mennene konkurrerte nakne og kvinnene var kledt, var kitoner klær som ble båret av menn som gjorde hardt fysisk arbeid. Dermed var kvinnene kledt som menn. Om dette og eksistensen av Heraia forteller oss noe om det sosiale klimaet for kvinner i perioden, er usikkert. Det er sikkert at kvinnene hadde forbud mot å konkurrere i eller å være tilskuere i antikkens olympiske leker, der straffen for brudd på denne regelen var å bli kastet fra klippene til fjellet Typaion. Jenter ble ikke oppmuntret til å bli atleter. De som var oppfostret i Sparta var unntaket, hvor de ble trent i de samme atletiske øvelsene som guttene siden spartanerne trodde at sterke kvinner ville produsere sterke fremtidige krigere. Jenteatletene i Sparta var ugifte og konkurrerte nakne eller med svært korte kjoler. Gutter fikk se på atletene i håp om at dette ville føre til ekteskap og etterkommere. Et løp dedikert Dionysos (vinens og nytelsens gud) kan også ha vært en overgangsrite i samfunnet.

Heraia kan være en indikasjon på endringer i samfunnsforholdene og en lettelse på restriksjonene på kvinnene, men det kan også ha vært en midlertidig endring. Greske kvinner fikk lov til å konkurrere i de samme festivalene som mennene etter den klassiske perioden. De sparsommelige referansene er bevis for at disse endringene kan ha vært uvelkommen romersk innflytelse. I Roma fikk jenter fra velstående familier delta i mennenes festivaler.
Mesoskala konvektiv sammensetning

En **mesoskala konvektiv sammensetning** er et stort mesoskala konvektivt system, og er bygd opp av flere tordenbyger. Sammensetningen har ofte en rund eller oval form, og er som regel på sitt sterkeste om natten. Definisjonen av en mesoskala konvektiv sammensetning inneholder spesielle vilkår for størrelse, varighet og eksentrisitet (for eksempel hvor «rundt» systemet er) basert på skymassen man kan se på infrarøde satellittbilder: 

* Størrelse: Området av skytoppen som er -32ºC eller mindre skal være 100&nbsp;000 km² eller mer, og området av skytoppen som er -52°C eller mindre må være 50&nbsp;000 km² eller mer
* Varighet: Størrelsesvilkåret må opprettholdes i minst 6 timer. 
* Eksentrisitet: Forholdet mellom den lille aksen og hovedaksen må være minst 0,7. 

Mesoskala konvektive sammensetninger oppstår vanligvis om ettermiddagen og kvelden i form av flere isolerte tordenbyger, som utvider seg kraftig i høyden. Tidlig i livssyklusen er faren størst for alvorlig uvær. Når systemet blir eldre vil et lagdelt skydekke med kraftig regn oppstå i bakkant av systemet, og dette har innimellom ført til flom. 

På et meteorologisk analysekart kan vi se systemet som et område med store trykkfall i framkant og store trykkstigninger i bakkant. 

## Se også
*Supercelle
*Mesoskala konvektivt system
Eikefjord kirke

**Eikefjord kirke** i Kinn kommune i Vestland ble bygget i 1813 som en liten langkirke med 150-200 sitteplasser. I 1874 ble kirken ombygd til korskirke. Byggverket er i tre og har 350 plasser.

## Historikk
Rundt 1810 gikk pådriver Søren Agledal sammen med bygdefolket om å bygge en kirke. Byggmester Nils Olsen Kjørslevik var opplært i byggekunsten i Bergen og fikk oppdraget med å oppføre kirken. Eikefjord var ved byggingen det første nye kirkestedet som ble tatt i bruk i fylket siden 1600-tallet. Kirken var i privat eie fram til 1874, da den ble ombygd av kirkebygger John J. Alver til korskirke for 1100 speciedaler. I denne sammenhengen ble kirken også solgt til sognet for 1000 speciedaler.

## Inventar
Sølv, gave fra sogneprest Claus Finde (Prest 1784-1816). Prekestol, trolig fra 1874. Døpefont, fra 1812, dåpsfat, fra 1964, sølvplett, dåpsmugge fra 1964, sølvplett. Lysekrone, fra 1700-tallet, messing.
Orgel fra 1961, 7 stemmer, Olsen & Jørgensen, tidligere i Eid kirke fra 1898. Kirkeklokker, ei fra 1848, og ei klokke fra 1963.

## Kirkegård
Det var opprinnelig kirkegård rundt kirken. Eikefjord gravplass, som ligger noen hundre meter nordøst for kirken, ble tatt i bruk i 1903.

## Referanser


## Litteratur
* 

## Eksterne lenker
* 
*
Jørn

**Jørn** er en dansk og norsk kortform av mannsnavnet *[[Jørgen]]*, som er en dansk og norsk form av det greske navnet *&#915;&#949;&#974;&#961;&#947;&#953;&#959;&#962;* (*Geôrgios*). Navnet er satt sammen av *geô*, «jord», og *ergo*, «å arbeide». *Jörn* er en tysk og svensk form av navnet.

## Utbredelse

|}

*Jørn* var et populært navn på norske guttebarn født på 1960-tallet.

## Kjente personer med navnet
Personene i listen er ordnet kronologisk etter fødselsår.
* Jørn Hilme (1778–1854), norsk spellemann
* Jørn Utzon (1918–2008), dansk arkitekt
* Jørn Didriksen (f. 1953), norsk skøyteløper
* Jørn Hoel (f. 1957), norsk musiker, komponist og sanger
* Jørn Andersen (f. 1963), første utlending som ble toppskårer i tysk Bundesliga 
* Jørn Hurum (f. 1967), norsk paleontolog
* Jørn Lande (f. 1968), norsk rockemusiker
* Jørn Lier Horst (f. 1970), norsk kriminalforfatter og etterforskningsleder

## Referanser


## Eksterne lenker
*
Kakaos-TV

***Kakaos-TV*** (***Kákáos tv-sovv***) er et norsk-samisk humorprogram med Ole Rune Hætta som gikk på NRK1 fra 1995 til 1999. Hætta harselerte primært med det samiske og samiske maktpersoner. Programmet gikk seint på tirsdagskvelder.

## Referanser


## Eksterne lenker
*
Eerste divisie

**Eerste divisie** (norsk: førstedivisjon) er navnet på den nederlandske førstedivisjonen (nivå 2) i fotball. Serien ble grunnlagt i 1956, og er i dag Nederlands laveste heltids profesjonelle fotballdivisjon. Denne divisjonen har fra 2018/19 "Keuken Kampioen Divisie" som sponset navn. Det spilles to kamper mot hvert lag, og den som ender øverst på tabellen bytter divisjon med det laget som endte sist i Eredivisie. De seks andre øverste klubbene fra Eerste divisie og de to andre klubbene som endte sist i Eredivisie spiller en type kvalifisering.

Hver sesong er delt inn i fire perioder. Det laget som får flest poeng innenfor en enkelt periode går direkte til playoff. I tillegg kommer de to nest øverste lagene i sluttabellen i 1. divisjon og de to nest nederste i Eredivisie, sånn at det blir til sammen åtte lag. Disse spiller i to divisjoner a fire lag, hvorav vinneren spiller i Eredivisie.

Det eksisterer ikke noe fast opp- og nedrykksystem mellom Eerste divisie og Tweede divisie, men KNVB og de profesjonelle klubbene har et uttalt mål om at dette skal innføres.
## Mestere i Eerste divisie

*2021/2022 – Emmen
*2020/2021 – 
*2019/2020 – *Avlyst grunnet Koronaviruspandemien*
*2018/2019 – FC Twente
*2017/2018 – Jong Ajax (Ajax' reservelag)
*2016/2017 – VVV-Venlo
*2015/2016 – Sparta Rotterdam
*2014/2015 – NEC
*2013/2014 – Willem II
*2012/2013 – Cambuur
*2011/2012 – FC Zwolle
*2010/2011 – RKC Waalwijk
*2009/2010 – De Graafschap
*2008/2009 – VVV-Venlo
*2007/2008 – FC Volendam
*2006/2007 – De Graafschap
*2005/2006 – Excelsior
*2004/2005 – Heracles
*2003/2004 – FC Den Bosch 
*2002/2003 – ADO Den Haag 
*2001/2002 – FC Zwolle 
*2000/2001 – FC Den Bosch 
*1999/2000 – NAC Breda
*1998/1999 – FC Den Bosch
*1997/1998 – AZ Alkmaar
*1996/1997 – MVV
*1995/1996 – AZ Alkmaar
*1994/1995 – Fortuna Sittard
*1993/1994 – FC Dordrecht 90
*1992/1993 – VVV-Venlo
*1991/1992 – Cambuur Leeuwarden
*1990/1991 – De Graafschap
*1989/1990 – FC Dordrecht
*1988/1989 – Vitesse 
*1987/1988 – RKC Waalwijk
*1986/1987 – FC Volendam
*1985/1986 – ADO Den Haag
*1984/1985 – Heracles Almelo 
*1983/1984 – MVV
*1982/1983 – Drecht Steden 79
*1981/1982 – Helmond Sport
*1980/1981 – HFC Haarlem
*1979/1980 – FC Groningen
*1978/1979 – Excelsior
*1977/1978 – PEC Zwolle
*1976/1977 – Vitesse
*1975/1976 – HFC Haarlem
*1974/1975 – NEC
*1973/1974 – Excelsior
*1972/1973 – Roda JC
*1971/1972 – HFC Haarlem
*1970/1971 – FC Den Bosch
*1969/1970 – FC Volendam
*1968/1969 – FC Dordrecht
*1967/1968 – ADO Den Haag
*1966/1967 – FC Volendam
*1965/1966 – Fortuna Sittard
*1964/1965 – Willem II
*1963/1964 – Fortuna Sittard
*1962/1963 – DWS Amsterdam
*1961/1962 – Fortuna Vlaardingen og SC Heracles Almelo
*1960/1961 – FC Volendam og Blauw Wit Amsterdam
*1959/1960 – GVAV og AZ Alkmaar
*1958/1959 – FC Volendam og Fortuna Sittard
*1957/1958 – Willem II og ADO Den Haag
*1956/1957 – ADO Den Haag og Blauw Wit Amsterdam

## Referanser
Florø kirke

**Florø kirke** (Florø kyrkje) er en langkirke fra 1882 i Kinn kommune i Vestland. Kirken er reist etter tegninger av Jacob Wilhelm Nordan.

Bygget er i tre og har 500 sitteplasser.

Alteret er fra 1882 og er en kopi av Bertel Thorvaldsens Kristus-skulptur. 

Kirkeskipet er en modell av en jakt, bygd av Ragnar Kristiansen i 1996.

## Referanser


## Eksterne lenker
* Om Florø kirke fra Fylkesarkivet 
* 
*
SBV Excelsior

**Excelsior** (Excelsior Rotterdam) er en nederlandsk fotballklubb fra Rotterdam. Klubben ble stiftet 23. juli 1902 og var tidligere kjent som 'Rotterdamse Voetbal en Atletiek Vereniging Excelsior' (Rotterdam Fotball of friidrettsunion Excelsior). Klubben rykket ned tre ganger fra den nederlandske toppserien, Eredivisie, mellom 2003 og 2012.

## Kjente spillere som har spilt for SBV Excelsior
*Michel Bastos
*Mario Been
*Peter Houtman
*Graeme Rutjes 
*Andwelé Slory 

## Referanser


## Eksterne lenker
*
Gerry Sorensen

**Gerry Sorensen** (født 15. oktober 1958 i Kimberley, Britisk Columbia) er en canadisk tidligere alpinist.

1981 vant Sorensen, med et så høyt startnummer som 30, sitt første utforrenn i verdenscupen foran tyske Irene Epple.

I løpet av karrieren vant hun totalt fem renn (fire i utfor pluss en kombinasjonsøvelse). Under VM 1982 gikk hun til topps i utforrennet. Hun la opp som aktiv alpinist i 1984.

## Meritter
* VM 1982: gull i utfor

## Verdenscupseire

## Referanser


## Eksterne lenker
*
Nordal kirke

**Nordal kirke** (Nordal kyrkje) er en langkirke fra 1898 i Kinn kommune i Vestland fylke. Byggverket er i tre og har 250 plasser.

Arkitekt for kirken var Jacob Wilhelm Nordan. Kirken het tidligere *Norddalsfjord kapell*. 

Kirken er sognekirke i Nordal sogn i Sunnfjord prosti, et sogn som ble opprettet i 1998 ved at området ble skilt ut fra Bru sogn. Frem til avviklingen av prestegjeldene i 2004 lå sognet i Kinn prestegjeld.

Før kirken ble bygget sognet folk i området først til kirken på Svanøy, og senere til Stavang kirke.

Kirken har døpefont i tre, denne er ikke datert og det er dermed vanskelig å si om denne er like gammel som selve kirken. Altertavlen er malt med motiv som viser innstiftingen av nattverden; navnet på kunstneren er ikke kjent. Kirkeklokken er produsert hos O. Olsen & Søns Klokkestøberi i Tønsberg i 1897.

## Referanser


## Litteratur
* 

## Eksterne lenker
* 
*
SHV-205 «Welding»

**SHV-205 «Welding»** er et fartøy brukt av Sjøheimevernet, fartøyet brukes som vaktfartøy, bordingsfartøy og i søk og redning. Fartøyet er oppkalt etter Leif Welding-Olsen.

SHV-205 (Sjøheimevernet-205) er bestykket med en 12,7&nbsp;mm mitraljøse, utstyrt med radar og søkelys. Båten er en av flere i sin klasse.

## Data
*Lengde –                16,25 m            
*Bredde –                 5,10 m              
*Dypgang –                1,50 m     
*Deplasement –           25 tonn    
*Fart –                  18 knop          
*Besetning –              8 mann

## Eksterne lenker
* Bilde av SHV-205 «Welding» og flere andre SHV-båter.
Flaggermusfisk

**Flaggermusfisk** er en art av karpefisker som lever i kjølig, strømmende vann hvor oksygennivået er høyt.

De er altetende (tar bunnlevende virvelløse dyr), men størstedelen av inntaket er planteføde, hovedsakelig alger som de skraper av steiner og røtter.

## Akvaristikk
På grunn av sin karakteristiske høye kroppsform og fargetegninger, er de utbredt i akvariehandelen. Dette til tross for at de både er uegnet til å holdes i akvarium, og utrydningstruet. Flaggermusfisk er en av to overlevende arter Catostomidae i Asia; den andre er den sibirske *[[Cotostomus rotratus]]*.

De blir beskrevet som fredelige fisk.
De blir opp til en meter lange. 
Det er ikke kjent om eksemplarer i akvarium kan leve lenge nok til å nå denne størrelsen. En vanlig oppgitt maksimumslengde i akvarium er 60 cm.

Etter hvert som fisken vokser, forsvinner den karakteristiske høye kroppsformen. Kroppen blir mer langstrakt og ligner mer på en malle. Fargen endrer seg til skittenbrun, og det appellerende utseendet blir borte etter hvert som fisken trenger mer plass.

Denne arten er truet i Kina på grunn av at habitatene forsvinner. 
Akvaristikk-relatert handel med denne arten er derfor vanskelig å forsvare etisk.

### Vannverdier
Flaggermusfisk tåler temperaturer mellom 18 og 28 grader celsius, men det er vanskelig å få høy oksygennivå i så varmt vann som 28 grader. Man bør også unngå lange perioder med lave temperaturer hvis man holder dem utendørs i dam. Ideell temperatur ser ut til å ligge oppunder 25 grader.

De foretrekker en pH på mellom 6,0 og 7,5. 
De er følsomme ovenfor dårlig vannkvalitet, og spesielt for nitrater.

## Kilder
*  https://web.archive.org/web/20070406232359/http://www.csupomona.edu/%7Ejskoga/Aquariums/myxocyprinus/myxocyprinus.html
*  https://web.archive.org/web/20070927005019/http://whozoo.org/Intro2000/faithbev/1999_12.htm
*  https://web.archive.org/web/20070928024859/http://www.aquariacentral.com/species/db.cgi?db=fresh&uid=default&ID=0543&view_records=1

## Eksterne lenker
*